Document ID: 31999D0263

ΑΠΟΦΑΣΗ ΤΗΣ ΕΠΙΤΡΟΠΗΣ
της 19ης Απριλίου 1999
για την τροποποίηση της απόφασης 1999/120/ΕΚ για την κατάρτιση προσωρινών πινάκων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές εντέρων ζωών
[κοινοποιηθείσα υπό τον αριθμό Ε(1999) 962]
(Κείμενο που παρουσιάζει ενδιαφέρον για τον ΕΟΧ)
(1999/263/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(1), όπως τροποποιήθηκε τελευταία από την απόφαση 98/603/ΕΚ(2), και ιδίως το άρθρο 2 παράγραφος 4,
Εκτιμώντας:
(1) ότι οι προσωρινοί κατάλογοι των εγκαταστάσεων των τρίτων χωρών που παράγουν έντερα ζώων έχουν καταρτιστεί με την απόφαση 1999/120/ΕΚ της Επιτροπής(3)·
(2) ότι το Αφγανιστάν, η Κόστα Ρίκα, η Ονδούρα, η Ιαπωνία, η Λετονία, η Παραγουάη, η Νότιος Αφρική, το Τουρκμενιστάν και το Ουζμπεκιστάν έχουν αποστείλει τους καταλόγους των εγκαταστάσεων παραγωγής εντέρων ζώων, για τις οποίες οι αρμόδιες αρχές πιστοποιούν ότι οι εγκατατάσεις ανταποκρίνονται στους κοινοτικούς κανόνες·
(3) ότι προσωρινοί κατάλογοι των εγκαταστάσεων παραγωγής εντέρων ζώων μπορούν κατ' αυτό τον τρόπο να καταρτιστούν για το Αφγανιστάν, την Κόστα Ρίκα, την Ονδούρα, την Ιαπωνία, τη Λετονία, την Παραγουάη, τη Νότιο Αφρική, το Τουρκμενιστάν και το Ουζμπεκιστάν· ότι συνεπώς πρέπει να τροποποιηθεί η απόφαση 1999/120/ΕΚ·
(4) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι κατάλογοι των εγκαταστάσεων παραγωγής εντέρων ζώων που εμφαίνονται στο παράρτημα της παρούσας απόφασης προστίθεται, με αλφαβητική σειρά, στο παράρτημα της απόφασης 1999/120/ΕΚ.
Άρθρο 2
Η παρούσα απόφαση εφαρμόζεται από την 1η Απριλίου 1999.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 19 Απριλίου 1999.

Labels: 17
5
0
3
6